Αλόιδες Ρεθύμνου

Οι Αλόιδες είναι χωριό και έδρα ομώνυμης κοινότητας του Δήμου Μυλοποτάμου στην Περιφερειακή Ενότητα Ρεθύμνης της Κρήτης.

 Γενικά και ιστορικά στοιχεία 
Οι Αλόιδες βρίσκονται 49 χλμ ανατολικά του Ρεθύμνου και είναι κτισμένες σε υψόμετρο 380 μέτρων. Το χωριό αναφέρεται από τον Φραντσέσκο Μπαρότσι το 1577 ως Aloidhes της επαρχίας Μυλοποτάμου. Στη βενετική απογραφή του 1583 από τον Καστροφύλακα αναφέρεται ως Alloides με 90 κατοίκους, το 1630 ο Βασιλικάτα το αναφέρει ως Aloides, ενώ στην οθωμανική απογραφή του 1671 αναγράφεται ως Aloydes με 9 χαράτσια. Κατά τη διάρκεια της Κρητικής Επανάστασης του 1866- 1869, νοσηλεύτηκε το χωριό ο  Άγγλος φιλέλληνας και ανταποκριτής των Τάιμς του Λονδίνου, Ι. ΣκίννερΜάλιστα, επηρεασμένος από την φιλοξενία και τις περιποιήσεις που δέχτηκε κατά τη διάρκεια της παραμονής του, ονόμασε στο βιβλίο του το χωριό ως Φιλοξενία (βλ. Ι. Ε. Σκίννερ, Σκληραγωγίαι εν Κρήτη κατά το 1867, Εν Αθήναις 1868, σελ. 92).. Το 1881 αναφέρεται ως Αλόιδαις με 133 κατοίκους, όλοι χριστιανοί, στον δήμο Δαμάστας . Διοικητικά, μετά την ένωση της Κρήτης με την Ελλάδα, ο οικισμός υπαγόταν μέχρι το 1997 στην επαρχία Μυλοποτάμου ως έδρα κοινότητας, ενώ στη συνέχεια υπήχθη στον καποδιστριακό δήμο Κουλούκωνα. Από το 2011 ανήκει στον καλλικρατικό δήμο Μυλοποτάμου, πάλι ως έδρα κοινότηταςΜιχαήλ Σταματελάτος - Φωτεινή Βαμβά Σταματελάτου, Γεωγραφικό Λεξικό της Ελλάδας, ΤΑ ΝΕΑ, 2012, Α' τόμος, σελ. 61..

Δείτε Κοινότητα Αλοΐδων

 Απογραφές πληθυσμού 
Απογραφή1900192819401951196119711981199120012011Πληθυσμός214296402428473362340284278285
 Παραπομπές 

Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Μυλοπόταμου